180 



Verleihung ordenlich suechen, von dir empfahen vnnd sich sonnsten 

 gegen dier als Lehensherrn aller gepür erzaigen solle. So were auch 

 er Kirichschlager khainer andern, dann der alten Calholischen Religion 

 zuegethan, in lehr vnd leben fromb, Gozfürchtig vnnd Gelert, zum 

 Khirchen Ampt ordenlich, vnnd nach CathoUscher gewonhait berueffen, 

 vonn dem Gozhauss Englhartzell sein titulum vnnd zu Passau die Or- 

 dination legitime (sie) modo vermug habender formata empfangen 

 Vnnd also qualificiert, das an jme khain mangl were. 



Dieweil es dann die gelegenheit hat, das deines Gozhauss Lehen- 

 schafft nit mer strittig, sonder dieselb vnd das sy ohne mittl dier 

 gepüre, Nunmehr richtig ist Vnnd allein an dem erwindet. Das der 

 von Polhaimb vnnser intercession vnnd befürderung an dich begert. 

 Damit der yezige Pfarrer mit deinem gueten Willen vnnd dier ganz 

 vnpräiudicirUch auf der Pfarr beleiben möchte, Daheer wir nit sehen, 

 das dir an deiner Lehenschatft in dem (was praecarie vnd sine prae- 

 iuditio beschiecht) jchtes benomen, zumal auf vnsere vor erfolgte 

 gemessne resolutionen vnnd da sich der von Polhaimb vnnd der 

 Pfarrer selbst zu dier stellen vnd die Verleihung suechen vnnd pitten 

 wurdn. Es auch mit des Kirichschlagers Person, leben, lehr vnnd 

 formata obangedeutte gestalt hette, Neben dem wir allen Missuerstandt 

 zwischen Euch dem Prelatten Standt vnnd vnsern Landtleulten souil 

 möglich vnd ohne schaden beschehen khann, gern verhüettet sähen, 

 So ersuchen wir dich hieniit ganz genediglich begerend. Du wollest 

 vnns zu angenemen gefallen vnd auf obsteende Conditionen bewiUigen, 

 das der Kirichschlager, da er änderst in Lehr, leben vnd Wandl 

 Catholisch vnd Tauglich (Darumben du jnn Nottwendig besprechen 

 mögest) auf der Pfarr auss deiner guetwilligkheit vnnd gar kheiner 

 gerechtigkheit beleiben lassen. Welche diese deine Zuelassung vnd 

 bewilligung dier vnd deinem Gozhaus in khunfftig ganz vnpräiudicirhch 

 sein vnd es in allem vberigen bey vnsern gegebnen resolutionen be- 

 leiben auch khunfftig zu yeder zuetragenden verledigung derselben 

 vnuerhindert der Herrschafft Puechaimb nachgangen werden solle. 

 Hierdurch dann dieser stritt hingelegt, deinem Gozhaus nichts benom- 

 men vnnd vnns guets gefallen gethan, fürnemblichen aber auch der 

 Kirichschlager (als welcher sich auf der Pfarr eingericht vnnd dieselb 

 gebaut haben solle) geholffen wirdet, gegen dier vnnd deinem Gotts- 

 haus zukhünfftig in gnaden zu erkhennen. 



